Pɛl 11
1
Kuoth Nhial lo̱kɛ nɛy tin la̱tkɛ
ca̱a̱p ti jiäk,
duundɛ ɣöö nhɔkɛ ni cuŋ.
2
Kä liak no̱o̱ŋɛ thil puthä,
kä kɔ̱a̱c ɛ jɛn la pɛl ɔ.
3
Kä tin gɔw bakɛ gaŋɛ ɛ luth,
kä nɛy tin /ca ŋäth,
bakɛ däk ɛ thil ŋäthädiɛn.
4
Ria̱ŋ /cɛ ji̱ dee kän mi ci
lia̱a̱ ben,
kä cuɔ̱ɔ̱ŋ käänɛ ji̱ li̱th.
5
Kä cuɔ̱ɔ̱ŋ kä nɛy tin thil bɛ̈l
jakɛ dupkiɛn kä cuŋ,
kä ji̱ dueeri tëthkɛ
kɛ dueerkiɛn.
6
Kä cuɔ̱ɔ̱ŋ käänɛ ji̱ cuŋni,
kä nɛy ti thil ŋa̱th yiankɛ kɛ
ɛ di̱t lɔaacdiɛn.
7
Kä mi ci gua̱n dui̱rä li̱w
bi min ŋääthɛ cu bath,
ria̱ŋdɛ min caarɛ bɛ cu
thil luɔt.
8
Gua̱n cuŋni ka̱n kɛ jɛ rɛy rikni,
ku la wä ni gua̱n dueeri
rɛy rikni.
9
Ram mi thil Kuoth däkɛ
gua̱n thieekädɛ,
kä pɛl raam mi gua̱n cuŋni
käänɛ jɛ.
10
Kä mi ci gua̱n cuŋni mi
gɔaa jek,
la ji̱ wec lɔcdiɛn a tɛth.
Kä mi ci gua̱n dueeri li̱w,
la ji̱ wec lɔcdiɛn a tɛth.
11
La wec a tekɛ tɛ̈th lɔaac
mi ca poth ɛ ji̱ cuŋni,
ku ruac ji̱ dueeri la däk
ni jɛ.
12
Kä ram mi kuiy ca̱rɛ
latdɛ gua̱n thieekädɛ jɔ̱ɔ̱r,
ku ram mi ŋäc ŋɔak la bit.
13
Ram mi gua̱n luɔm latdɛ tɛ̱̈ɛ̱̈,
kä ram mi ŋa̱thkɛ /cɛ tɛ̱̈ɛ̱̈ lat.
14
Mi thilɛ ram mi bo̱o̱th naath
la naath a dui̱r,
kä mi ŋuan luëëk nath
la naath cua̱ mal.
15
Kä ram mi nyuth juɔ̱r thuɔ̱k
bi te ni jɛn kɛ riɛk,
kä ram mi teey thuɔ̱k kä juɔ̱r
bɛ tëë mal.
16
Kä ciek mi gɔaa lɔcdɛ
jekɛ luth,
kä wutni tin ŋɛ̈ny ŋɛ̈ɛ̈ny
jëkɛ ria̱ŋ.
17
Kä wut mi gɔaa jekɛ rɔ ŋɔak,
kä wut mi jiääk no̱ŋɛ
ni rɔ riɛk.
18
Ram mi gua̱n dueeri jekɛ
ni nyin mɛɛtdä,
kä ram mi lätni cuŋ
bɛ thuɔ̱ɔ̱k jek.
19
Kä ram mi guur ni cuŋ bɛ tëk,
kä ram mi guur ni jiäk
bɛ li̱w.
20
Kä nɛy tin latkɛ ti jiäk
lo̱k Kuoth Nhial kɛ,
kä nhɔkɛ nɛy tin thilɛ
dupkiɛn bɛ̈l.
21
Kä thuɔ̱k ni ɣöö /ci gua̱n
dui̱rä bi wä, a /ka̱n jɛ tɔ̱ŋ,
duundɛ ɣöö gua̱n cuŋni
bɛ kään.
22
Kä ciek mi gɔaa mi thil ca̱r
bɛ ce̱tnikɛ da̱a̱p mi ca la̱th
wuum kuɔ̱ndhuɔ̱ɔ̱r.
23
Mi go̱o̱r gua̱n cuŋni jɛ
la thuɔ̱kdɛ a mi gɔaa,
kä mi go̱o̱r gua̱n dui̱rä jɛ
guutdɛ gak.
24
Ram mi muc baaŋ jekɛ
ti ŋuan,
kä ram /ci muc jekɛ can.
25
Kä ram mi gɔaa bɛ ria̱ŋ,
kä ram luäk naath
ba luäk bä.
26
Lamkɛ ram mi pen naath bɛl,
kä puɔthkɛ ram mi ko̱k
naath bɛl.
27
Ram go̱o̱r mi gɔaa jekɛ jɛ,
kä bä mi jiääk kä ram
mi go̱o̱r jɛ.
28
Kä ram ŋääth ni ria̱ŋdɛ
bɛ thuɔ̱k,
kä gua̱n cuŋni bɛ lääk
ce̱tnikɛ juac mi tɔ̱c.
29
Kä ram mi no̱ŋ ji̱ dhɔaarɛ riɛk,
thilɛ mi bɛ jek thi̱n,
kä ram mi dɔ̱a̱r ba kuany
raam mi pɛl.
30
Ram mi gua̱n cuŋni
ɛ jiath teekä,
ku ram mi gua̱n köör lɛ woc
ni tëk.
31
Kä mi ci ji̱ cuŋni min
dëë jek ɛ kɛn,
wi̱i̱ muɔ̱ɔ̱n jek,
kä dee ji̱ dueeri ku lɛ
jek ni ŋu!
